Gravity Falls
„Gravity Falls“ (talaffuzi: Graviti Folz) — Disney Channel va Disney XD telekanallari uchun Alex Hirsch tomonidan yaratilgan animatsion teleserial. 2012-yilning 15-iyunidan 2016-yilning 15-fevraliga qadar efirga uzatilgan. Serial yozgi taʼtilni Stan (Hirsch ovoz bergan) amakisinikida oʻtkazayotgan Dipper Pines (Jason Ritter ovoz bergan) va uning egizi Mabelning (Kristen Schaal ovoz bergan) boshdan kechirgan sarguzashtlari haqida hikoya qiladi. Voqealar Oregon shtatidagi Gravity Falls nomli xayoliy shaharchada boʻlib oʻtadi. 2012–2016-yillar davomida serial 2 mavsumga boʻlinib, jami 40 ta qism tayyorlangan. Oxirgi qism — „Weirdmageddon 3: Take Back The Falls“ 2016-yilning 15-iyunida efirga uzatilgan, „Gravity Falls“ tanqidchilar tomonidan xush qarshilangan. Ikki marta „Emmy“, uch marta „Annie“ va bir marta „BAFTA“ mukofotlari bilan taqdirlangan.